cyanic-selkie/wikianc huggingface dataset:
Yanguas
Yanguas Soriako probintziako udalerria da. Soriatik 45 kilometrora dago. 2008ko erroldaren arabera 120 biztanle zituen 54,29 km²-ko azaleran.
Tomismo
JAINKOAREN EXISTENTZIA
Tomas Akinokoak Jainkoaren existentzia era arrazional baten bidez froga daitekeela uste du, bost bideen hauen eskutik:
Fedea onartu arren, arrazoiak erlijioaren eta Jainkoaren existentziaren oinarria izan behar du. Hortaz, erlijioak planteatzen duen edozein arazoren aurrean sinestea ez da erantzun-bide bakarra. baizik eta arrazoiaren bidez erantzunak bilatu behar dira.
JAINKOARI BURUZ
Tomismoak, bai filosofian zein teologian, eliza katolikoaren Jainkoari buruzko ikuspegia defendatzen du. Hauentzat, Jainkoa, kosmos osoan, aldi berean eta hasieratik, esentzia eta existentzia dituen izate bakarra da. Horrexegatik Jainkoak ezin du materiarik izan, eta hortaz, gorputzik ere ez. Akzidenterik gabekoa eta sinplea, perfekzioaren irudikatzailea (“actus purus”), jakintza guztia eta perfektua duena da.
Jainkoari buruz analogikoki bakarrik hitz egin daiteke. Izan ere, perfektu eta infinitua denez, gizakiek ezin dute hari buruzko elementu guztiak ezagutu; Jainkoak errebelatu dituenak bakarrik ezagutu ditzakete. Horrexegatik, esaten da Jainkoak natura bikoitza daukala, ezkutua, Deus absconditus, gizakiek ezagutzen ez dutena, eta lehen aipatutako izaera errebelatua, Deus revelatus. Errebelazio hauek Jainkoak sortutako elementuetan aurki ditzakegu, hau da, naturan eta bizi garen munduan. Horrenbestez, adibidez, ongiari buruz hitz egiterakoan, ezin dugu eredu perfektua ezagutu, Jainkoan errebelatutakoa naturan dagoelako, eta izate perfektu bakarra hura delako. Ongia edo beste edozein elementu epaitu eta aztertzeko, mundu errealean oinarritu behar gara.
ANTROPOLOGIA
Tomismoak Aristotelesen gizakiaren definizioarekin bat egiten du: gizakia “animalia arrazionala” da. Hala eta guztiz ere, gizakien substantziari buruzko beste ideia batzuk ditu. Izan ere, gizaki guztien esentzia naturala berdina denez, eta izatearen definizioa “existitzen den esentzia” denez, gizakiak desberdintzen dituen elementu bakarra norbanakoaren ezaugarri espezifikoak izango dira. Akzidentea gizakiak desberdintzeko agertuko den elementu bakarra izango da.
ARIMA
Tomistek, Aristotelesek egiten duen moduan, izaki bizidunen forma substantzialtzat definitzen dute arima. Horrela, landareek "arima begetatiboa" dute, animaliek "arima sentsitiboa" eta gizakiek arrazionala eta hilezkorra den arima "intelektuala" dute.
Arima hauek, bakarrak izan arren, bost gaitasun dituzte:
Arima motaren arabera gaitasun batzuk edo beste batzuk edukiko dira. Landareek lehenengo biak izango dituzte, animaliek laurak eta gizakiek guztiak. Gizakietan Jangurak bi alderdi edukiko ditu: arrazionala, borondatearekin zerikusia daukana, eta irrazionala, pasioekin lotuta egongo dena.
ETIKA
Aristotelesek bezala, Tomas Akinokoak zoriontasuna "bizitza osoan zehar, giza natura perfekziora eta giza bizitza aberastera daramaten ondasun guztiak (osasuna, aberastasuna, ezagutza, lagunak, etab.)" lortzean datza. Azkenengo ongia bezala kokatuz. Beste alde batetik, eta aurreko definizioari zentzua emateko, bertutea “kalitate oneko ohitura, denboran zehar errepikatzen dena, eta akzio zein erreakzioetan ikusten dena” definizioa eman zuen, bertutea zer den zehaztuz, haren perfekzioa ulertu dadin.
Bertute hauek izan daitezke edo kardinalak (naturan aurkitzen ditugunak), zuhurtzia, neurritasuna, justizia eta indarra bezalakoak edo teologikoak (Jainkoak emandakoak bere maitasun edo "agape" osoz), fedea, karitatea eta itxaropena bezalakoak.
Jainkoaren graziari esker gizakiek ondo jokatu dezakete. Hala eta guztiz ere, Jainkoa lehenengo motor bat izan arren, ez ditu guztiz baldintzatzen jokaera hauek. Hasiera ematen badie ere, gizakia, bere kabuz ondo jokatzea erabaki dezake. Zoriontasuna lortzeko meritua, hortaz, Jainkoaren eta gizakien artean dago, lehenengoa gabe eta haren graziarik gabe ezin izango luketelako jokatu, eta bigarrena gabe meritua propioa ez zelako izango. Jainkoak hasiera ezartzen du, baina handik aurrera gizakiak bakarrik daude.
Emozioei dagokienez, honelako definizioa proposatzen dute Tomistek: “ongia edo gaizkia irudikatzen dugunean agertzen diren sentimen-gosearen higidura bat”. Agustin Hiponakoaren ikuspegi moderatua partekatzen dute. Emozio gehienak neutralak izango dira, pertsonaren edo testuinguruaren arabera zentzu negatiboa edo positiboa hartuko dutenak. Beste batzuk, berriz, bertutetsuak edo biziotsuak izango dira beti, testuingurua kontuan izan gabe.
Neutraltasun egoera hau dela eta, testuingurua eta zirkunstantziak oso garrantzitsuak dira ebaluaketa moralak egiteko. Ekintza berak kontuan izan behar dira ebaluaketak egiteko. Hala eta guztiz ere, Jainkoaren borondateari jarraitzen badiote, guztiz onak direla esango dugu.
LEGEA
“Herriaren onerako arrazoiaren ordenantza, komunitate baten zaintzapean egin direnak”. Horrela definitzen du Tomismoak legea, lau lege mota desberdinduz:
AUKERAMEN ASKEA
Tomismoaren arabera, ez dago kontraesanik Jainkoaren probidentziaren eta gizakiok dugun aukeramen askearen artean.
Jainkoa, dagoen guztiaren motorra dena, lehenengo kausa izan arren, gizakiari, erabakitzeko aukeramena ematen dio. Erlijioaren bidez lege eta arau batzuk ezarri arren, aukeramen askearen bidez, Jainkoak hauek betetzeko ala ez betetzeko gaitasuna ematen digu. Azken epaiketa aukeramen askearen bidez egindako erabakietan oinarrituko da, horregatik epaiketa hau gerta dadin, Jainkoak ezin du influentzia zuzena izan.
EPISTEMOLOGIA
Tomismoaren ezagutzaren teoriaren barruan, egiari buruzko teorian, esaten da, zerbait egiazkoa dela, "kanpoko errealitatea eratzen duenean". Existitzen den edozer egiazkoa dela esan daiteke, kanpoko munduan parte hartzen badu.
Akinokoak planteatutako ezagutzaren teoria, geroago, enpirismotzat hartuko zen. Tomismoak, ezagutza eskuratzeko, zentzumenen eginbeharra azpimarratzen du. Dedukzioak ezin dira ezagutza hutsetik abiatu.
Aristotelesek hiru zatitan banatzen du adimena: sentsazioa, irudimena eta ulermena. Objektu bat hautematean, gogamenak irudi sentsorial bat osatzen du. Aurrez hautemandako objektua gogoratzen duenean, haren forma irudikatzen du, eta irudi horri “mamu” esaten zaio. Mamu horri buruzko informazioa ateratzen duenean, bere adimena erabiltzen du. Beraz, unibertsalei buruzko giza ezagutza guztia (espezieak eta propietateak bezala) mamutik eratortzen da. Mamu hauen bidez, gaur egungo irudimena izango liratekeenak, ezagutzera heldu gaitezke Tomismoa Aristotelesen aurka jartzen da: "Arimak ez du ezer ulertzen mamurik gabe" aitortuz. Oinarrian ezagutza era berean ulertu eta mekanismo enpiriko berdinak erabili arren, Tomistek mamu hauen ikusountu indibidualista bat planteatzen dute. Aristotelesekin mamuak berberak dira guztiontzat. Akinokoarekin, berriz, bakoitzak bere mamu propioak ditu.
ERAGINA ETA ONDORENGO HURBILAK
Tomismoak bide berri bat zabaldu zuen Teologian. Agustin Hiponakoak berreskuratutako neoplatonismoarekin batera, Tomismoaren bitartez, Aristotelesen irakaspenak berreskuratu ziren.
Hala ere, agustindar teologo tradizionalen eraginez, Tomas Akinokoaren tesi batzuk 1277an kondenatu zituzten Erdi Aroko eskola teologiko garrantzitsuenak ziren Paris eta Oxfordeko eliz agintariek. Halaber, frantziskotarren ordenak Akinoko domingotarraren ideien aurka egin zuen. Edozein kasutan, domingotarrek Tomasen obraren defentsa instituzionalki bere gain hartu zuten 1286an, eta handik aurrera ordenaren filosofia ofizial bilakatu zen, bere erakundeetan irakatsia izateko.
Tomismoaren defendatzaile goiztiar eta nabarmenak izan ziren bere maisu izandako Alberto Magno, gaiztotutako Richard Knapwell, Guillermo Macclesfeld, Giles Lessineskoa, Juan Qidortekoa, Bernardo Auverniakoa eta Tomas Suttonekoa, beste askoren artean, nahiz eta garai hartako filosofo, pentsalari eta, jakina, teologo ugarik kondenatu zuten. Akinokoaren lehen oposiziogileen artean Guillermo de la Mare, Enrique Gantekoa, Gil Romakoa eta Jon Duns Escoto daude.
Akinokoren kanonizazioak, 1323an, 1277ko kondenaren ezeztapena ekarri zuen. Geroago, Akinokoak eta bere eskolak aurkari bikain bat aurkituko zuten bide modernoan, bereziki Gilen Ockhamekoaren eta haren jarraitzaileen aldetik.
Tomismoak, nagusiki, Giovanni Capreolo (1380-1444) edo Tommaso Viokoa (1468-1534) bezalako teologo domingotarrek sostengatutako doktrina izaten jarraitu zuen. Denborarekin, XVI. mendean, tomismoak gotorleku bat aurkitu zuen Iberiar Penintsulan, Francisco Vitoriakoa (zuzenbide naturalaren teorian egindako lanagatik bereziki nabarmena), Domingo Sotokoa (teoria ekonomikoan egindako lanagatik nabarmena), Juan Santo Tomasekoa, eta Domingo Báñez domingotarren bidez, Salamancako karmeldarren bidez (hau da, salmantikarren bidez); eta, neurri batean, baita sortu berri diren jesuiten bidez ere, bereziki Francisco Suárez eta Luis Molinakoaren bidez.
MODERNITATEAN
Aro Berrian zehar, gizakiaren ikuspegi antropozentriko berriarekin, eta zientzia zein filosofiaren berpizkundearekin, erlijio edo, behintzat, pentsamendu erlijiosoak, Tomismoa haien artean, alde batera utzi ziren, garrantzia galduz. Gorputzaren eta arimaren arteko Descartesen dualismoa Aristotelesen eta Tomas Akinokoaren ikuspegien kontra agertu zen. Izan ere, azken horiek, ikuspegi enpiriko batetik, existitzen denaren eta munduan dagoen horren garrantzia azpimarratu zuten, ezagutza hutsa adimenetik baztertuz. Descartesek, bere partez, kontrako teoria bat planteatzen du: mundua engainagarria da, ezin dugu sinetsi ustez kanpoan agertzen dena, gure baitan dagoen horretan bakarrik sinets dezakegu, gure "nian", beraz, gure pentsamendu eta adimen hutsean. Horren bidez bakarrik lortuko dugu benetako ezagutza.
Ilustrazioan nagusi zen arrazionalismo filosofikoari erantzunez, Salvatore Rosellik, Santo Tomas Ikastetxeko teologia irakasleak, Summa philosophica (1777) argitaratu zuen, non Akinokoaren interpretazio aristotelikoa eskaintzen den, zentzumenak ezagutza-iturri gisa baliozkotuz. Angelicumen irakasten zuen bitartean, Rosellik neotomismoaren oinarriak XIX. mendean ezarri zituela uste da. J.A. Weisheipl historialariaren arabera, XVIII. mendearen amaieran eta XIX. mendearen hasieran "Italian, Espainian eta Frantzian tomismoaren berpizkundearekin zerikusia izan zuten guztiek eragin zuzena izan zuten Roselliren lan monumentalean", Tomismoaren berpizkunderako bidea zabaldu zuen pertsona garrantzitsuenetarikoa izan zela azpimarratuz.
G. K. Chesterton idazleak, bere partez, Aro Berriaren amaieran, Tomismoaren ikuspuntua azpimarratu zuen garatutako beste korronte askoren aurrean. Izan ere, pentsalari horren arabera, XVI. mendetik garatutako filosofia edota pentsatzeko era gehienak zentzu komunaren kontrakoak ziren, errealismotik aldentzen zirenak. Hobbesek ez ditu gizakiak ikusten, otsoak baizik. Hegelek aktoak eta ez errealitatearen momentu konkretu horretan dauden elementuak. Tomismoak bere partez dauden gauzak ikusten ditu, errealismoan oinarritzen baita. Gizakiak gizakiak dira eta arrautzak arrautzak, errealitatea agertzen diren substantzia propioen egiazkotasuna azpimarratzen du.
Vautorte
Vautorte Frantziako udalerria da, Mayenne departamenduan dagoena, Loirerria eskualdean. 2013an 0 biztanle zituen.
Biztanleria
2007an Vautorte udalerrian erroldatutako biztanleak 582 ziren. Familiak 240 ziren, horien artean 60 pertsona bakarrekoak ziren (28 bakarrik bizi ziren gizonak eta 32 bakarrik bizi ziren emakumeak), 92 seme-alabarik gabeko familiak ziren eta 88 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Etxebizitza
2007an 306 etxebizitza zeuden, 241 familiaren etxebizitza nagusia ziren, 39 bigarren erresidentzia ziren eta 26 hutsik zeuden. 298 etxeak ziren eta 7 apartamentuak ziren. 241 etxebizitza nagusietatik 184 bere jabearen bizilekua ziren, 53 alokairuan okupaturik zeuden eta 4 doan lagata zeuden; 3 etxek gela bat zuten, 13 etxek bi zituzten, 50 etxek hiru zituzten, 67 etxek lau zituzten eta 108 etxek bost zituzten. 163 etxek euren parking plaza propioa zuten azpian. 99 etxetan ibilgailu bat zegoen eta 125 etxetan bat baino gehiago zituzten.
Biztanleria-piramidea
2009an sexu eta adinaren araberako biztanleria-piramidea hau zen:
Ekonomia
2007an lan egiteko adina zuten pertsonak 353 ziren, horien artean 285 aktiboak ziren eta 68 inaktiboak ziren. 285 pertsona aktiboetatik 275 lanean zeuden (158 gizon eta 117 emakume) eta 10 langabezian zeuden (2 gizon eta 8 emakume). 68 pertsona inaktiboetatik 34 erretiraturik zeuden, 20 ikasten zeuden eta 14 "bestelako inaktibo" gisa sailkaturik zeuden.
Diru sarrerak
2009an Vautorte udalerrian 240 unitate fiskal zeuden, 598 pertsonek osaturik. Pertsona bakoitzeko diru-sarrera fiskalaren mediana urteko 16.024 euro zen.
Ekonomia jarduerak
2007an zeuden 16 komertzioetatik, 1 bestelako produktu industrialen fabrikazioko enpresa zen, 4 eraikuntza enpresak ziren, 6 ibilgailuen saltze eta konpontze enpresak ziren, 3 ostalaritza eta jatetxe enpresak ziren eta 2 zerbitzu enpresak ziren.
2000. urtean Vautorte udalerrian 63 nekazaritza-ustiategi zeuden, 1.200 hektarea erabiltzen.
Hezkuntza eta osasun ekipamenduak
2009an lehen-hezkuntzako eskola bat zegoen.
Gertuen dauden herriak
Diagrama honek gertuen dauden herriak erakusten ditu.
Garry Trudeau
Garry Trudeau (New York, 1948ko uztailaren 21a) estatubatuar karikatura-egilea da.
Yale Unibertsitatean egin zituen ikasketak. 1968tik 1970era, ikasketak amaitu gabe artean, zerrenda komikoak marraztu zituen Yaleko Daily News egunkarirako, zeinetan unibertsitateko irakasle asko satirizatzen baitzituen. Lizentzia lortu zuenean, Universal Press Syndicate zenak Estatu Batuetako politikarien marrazkiak egiteko kontratatu zuen. Trudeauk lanpostua onartu zuen, eta 1970ean Doonesbury marrazki-zerrenda 30 egunkaritan azaldu zen, Washington Post barne. Polemika handia eragin zuen, eta bahitu ere egin zuten zenbaitetan. Irakurleen eskariek, baina, zentsuratutako marrazkietako batzuk argitaratzera behartu zituen egunkariak. Marrazki horiei esker, Pullitzer Saria irabazi zuen 1974an. 1975 inguruan. Doonesburyk 40 milioi bat irakurle zituen, eta 400 egunkaritan agertzen zen; Britainia Handian, The Guardian egunkarian azaldu zen.
Andre Mariaren Jasokundearen eliza (Castro Urdiales)
Andre Mariaren Jasokundearen eliza (Santa María de la Asunción) Kantabriako Castro Urdiales udalerrian dagoen eliza bat da. XIII. mendean Alfontso VIII.a Gaztelakoaren erregealdian eraikitzen hasi zen tenplu gotiko eta katoliko bat da, Kantauri Itsasoaren parean eta Santa Ana gazteluaren alboan. 1931n Kultura ondasun izendatua izan zen.
La Pesse
La Pesse Frantziako udalerria da, Jura departamenduan dagoena, Borgoina-Franche-Comté eskualdean. 2013an 0 biztanle zituen.
Biztanleria
2007an La Pesse udalerrian erroldatutako biztanleak 334 ziren. Familiak 132 ziren, horien artean 36 pertsona bakarrekoak ziren (28 bakarrik bizi ziren gizonak eta 8 bakarrik bizi ziren emakumeak), 40 seme-alabarik gabeko familiak ziren, 48 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Etxebizitza
2007an 273 etxebizitza zeuden, 140 familiaren etxebizitza nagusia ziren, 110 bigarren erresidentzia ziren eta 23 hutsik zeuden. 192 etxeak ziren eta 73 apartamentuak ziren. 140 etxebizitza nagusietatik 98 bere jabearen bizilekua ziren, 34 alokairuan okupaturik zeuden eta 8 doan lagata zeuden; 3 etxek gela bat zuten, 11 etxek bi zituzten, 31 etxek hiru zituzten, 34 etxek lau zituzten eta 61 etxek bost zituzten. 114 etxek euren parking plaza propioa zuten azpian. 75 etxetan ibilgailu bat zegoen eta 54 etxetan bat baino gehiago zituzten.
Biztanleria-piramidea
2009an sexu eta adinaren araberako biztanleria-piramidea hau zen:
Ekonomia
2007an lan egiteko adina zuten pertsonak 210 ziren, horien artean 170 aktiboak ziren eta 40 inaktiboak ziren. 170 pertsona aktiboetatik 161 lanean zeuden (92 gizon eta 69 emakume) eta 9 langabezian zeuden (5 gizon eta 4 emakume). 40 pertsona inaktiboetatik 12 erretiraturik zeuden, 13 ikasten zeuden eta 15 "bestelako inaktibo" gisa sailkaturik zeuden.
Diru sarrerak
2009an La Pesse udalerrian 145 unitate fiskal zeuden, 343 pertsonek osaturik. Pertsona bakoitzeko diru-sarrera fiskalaren mediana urteko 16.081 euro zen.
Ekonomia jarduerak
2007an zeuden 45 komertzioetatik, 3 janari enpresak ziren, 3 bestelako produktu industrialen fabrikazioko enpresak ziren, 5 eraikuntza enpresak ziren, 3 ibilgailuen saltze eta konpontze enpresak ziren, 1 garraio enpresa zen, 11 ostalaritza eta jatetxe enpresak ziren, 2 higiezinen enpresak ziren, 5 zerbitzu enpresak ziren, 8 administrazio publikoko enpresak ziren eta 4 «beste zerbitzu jarduera batzuk» multzoan sailkatutako enpresak ziren.
2009an zeuden norbanakoentzako 8 zerbitzu publikoetatik, 1 posta bulegoa zen, 1 igeltseroa, 1 zurgina, 1 iturgina eta 4 jatetxeak.
2009an zeuden 5 establezimendu komertzialetatik, 1 120 m2 baino gutxiagoko denda zen, 1 okindegi zen, 2 harategiak eta 1 kirol-denda zen.
2000. urtean La Pesse udalerrian 8 nekazaritza-ustiategi zeuden.
Hezkuntza eta osasun ekipamenduak
2009an inguruko herriekin osatutako barreiatutako lehen-hezkuntzako eskola bat zegoen.
Gertuen dauden herriak
Diagrama honek gertuen dauden herriak erakusten ditu.
Musika arrakasten zerrenda
Musika arrakasten zerrenda (ingelesez: music chart edo hit parade) abestien edo musika diskoen ospea neurtzeko modu bat da. Zerrenda bakoitzak metrika desberdinak erabiltzen ditu arrakasta neurtzeko eta, batzuetan, zerrendak sortzeko irizpideak aldatu egiten dira denborarekin.
Ezaguna da Euskal Herrian Top Gaztea zerrenda, Gaztea irratiak sustatzen duena. Munduko zerrendarik ezagunena Billboard Hot 100 da, Estatu Batuetakoa. Erresuma Batuan The Official Charts Company delakoak zenbait zerrenda prestatzen ditu, tartean single eta albumena.
Mayalde
Mayalde Zamorako probintziako udalerria da, Tierra del Vino eskualdean dagoena.
2008ko urtarrilaren 1eko erroldaren arabera 232 biztanle zituen.
Jessica Tandy
Jessie Alice Tandy, ezagunagoa Jessica Tandy gisa (Londres, Ingalaterra, 1909ko ekainaren 7a - 1994eko irailaren 11), estatubatuar zinema- eta antzerki-antzezlea izan zen.
Biografia
Hamasei urte zituela hasi zen antzezten, eta 1929. urteaz geroztik profesional egin zen. Ospe handia lortu zuen Broadwayko antzokietan Blanche Du Bois pertsonaiarekin, Tennessee Williamsen A Streetcar Named Desire (1951, Desira izeneko tranbia) lanean. Lan horregatik Tony saria jaso zuen.
Hollywooden The Seventh Cross (1944) lanarekin egin zuen debuta. Hume Cronynekin batera arrakasta ugari lortu ditu Broadwayn. Elkarrekin lan egin zuten The Marriage (1954) telebistako saioan.
Egin dituen filmen artean aipagarriak dira: The Desert Fox: The Story of Rommel (1951, Rommel, basamortuko azeria); The Birds (1963, Txoriak); Cocoon (1985); Cocoon: The Return (1988, Cocoon: itzulera). Driving Miss Daisy (1989, Miss Daisy paseatzen) lanean parte hartu zuen, eta antzezle onenaren Oscar saria eman zioten paper horregatik. Handik bi urtera, bigarren antzezle onenaren Oscar sarirako izendatu zuten Fried Green Tomatoes (1991, Tomate berde frijituak) lanagatik.
Cocos (Brasil)
Cocos Brasilgo udalerri bat da, Bahiako estatuan kokatua. biztanle ditu 0 km²ko eremuan.
Alopezia androgeniko
Alopezia androgenikoa gizonezkoen artean ohikoena den burusoiltasun edo alopezia mota da, emakumezkoetan ere gertatzen den arren. Ez da giza afekzio hutsa, txinpantzeei, orangutanei, makakoei eta beste primate espezie batzuei eragiten baitie. Hormona maskulino edo androgenoek erasanarekiko genetikoki aurrez ezarritako buru-azalaren zenbait eremutan duten eragina areagotzearen ondorio da. Ilearen folikuluaren jarduera gutxitzen doa pixkanaka, tamainaz txikituz doana, ile-erraboiaren atrofia osoa gertatzen den arte, eta, ondorioz, ilea galtzen da.
Tratamendu herrikoi eta publizitario ugari daude baina medikuek honako hiru besterik ez dute onartzen: minoxidil, finasterida eta ile-transplantea.
1210eko hamarkada
1210eko hamarkadak 1210etik 1219. urtera bitarteko iraupena du, biak barne.
Borostomias mononema
Borostomias mononema Borostomias generoko animalia da. Arrainen barruko Stomiidae familian sailkatzen da.
Badajozko sarraskia
Badajozko sarraskia 1936ko abuztuaren 14ko gaua eta abuztuaren 15eko egunsentiaren artean, Espainiako Gerra Zibilaren hasieran eta Badajozko guduaren ondorengo egunetan, frankista kolpistek hiria bereganatu ostean zibil eta milita errepublikarren aurka burutu zuten sarraskia izan zen.
Sarraski honetan eraildako pertsonen kopurua 2.000-4.000 artekoa izan zela uste da, alegia, garai hartan Badajoz hiriak 40.000 biztanle inguru izanik, biztanleriaren %10a suposatu zuen.
Heteroplopomus barbatus
Heteroplopomus barbatus Heteroplopomus generoko animalia da. Arrainen barruko Actinopterygii klasean sailkatzen da, Gobiidae familian.
Vicente Luis Lapatza
Vicente Luis Lapatza Tineo (Erandio, ) bizkaitar futbolari ohia da, atezain moduan aritu zena.
Zementuaren birziklapena
Zementuaren birziklapena deritzo zementuarekin egindako egituren eraispenaren edo egokitzapenaren ondorioz sortutako obra-hondakinak berrerabiltzeko gero eta ohikoagoa den metodo bati. Zementua zabortegietara garraiatu ohi zen lehen, han suntsitzeko. Hala ere, ingurumen-kontzientzia, ingurumen-legeak eta eraikuntzan ahalik eta kostu baxuenak mantentzeko nahia nagusi diren garai honetan, zementuaren birziklapena gero eta erakargarriagoa da, birziklapenak onura ugari baititu.
Eraispenaren ondoren bildutako zementuaren agregakina ehogailu batean sartzen da. Ehotze-unitateetan, kutsatu gabeko zementu-zatiak soilik onartzen dira, hau da, zaborrik, egur rik, paper ik edo halako beste materialik gabekoak. Forjaketan erabilitako metalak, ordea, onargarriak dira. Izan ere, elektroimanei eta beste banaketa-sistema batzuei esker, metal horiek baztertu egin daitezke, ondoren urtu eta beste instalazio batzuetan birziklatzeko. Zementuzko blokeen hondarrak tamainaren arabera ordenatzen dira, eta zatirik handienak makinara birbideratu daitezke. Ehoketa egin ondoren, partikulak hainbat metodoren bidez iragazten dira, eskuzko hautaketa eta flotazio bidez, besteak beste.
Hormigoi birziklatuaren erabilera
Riprap-aren moduko zementu-zati handienak higaduraren kontrolerako erabili daitezke.
Ehotze-instalazioetan kalitate-kontrol egoki batekin, iztuku eta lur-estalkien ordezko materialak lor daitezke, zeinak kalitatezkoak eta estetikoki erakargarriak diren.
Ehotutako hormigoiarekin gabioiak bete daitezke eta, gabioi hauek pilaratuz, euste-horma ekonomikoak sortu daitezke. Pilatutako gabioi hauek toki bateko pribatutasuna handitzeko ere erabiltzen dira, hesi bat erabili ordez.
Abantailak
Zementua isuri edo zabortegietan lurperatu beharrean, materiala birziklatzeak hainbat onura dauzka:
Desabantailak
Hormigoia margotuta baldin badago, haren birziklapenak hainbat desabantaila antzeman daitezke pinturak izan dezakeen berunagatik. USACE ko (U.S. Army Corps of Engineers) eraikuntzako ingeniaritzaren ikerketako laborategiak beste laborategi batzuekin hainbat ikerketa egin ditu. Ikerketa horien helburua berunean oinarritutako pinturak zementu birziklatuan ingurumenarekiko arrisku bat izan daitezkeen ala ez frogatzea izan da.Azterketa hauetako emaitzek egiaztatu zuten berunean oinarritutako pintura daukan zementua betegarri seguru gisa erabili daitekeela. Gainera, lur mota jakin batzuen gainean ezarriko bada, erabilera hori neurririk hartzeko beharrik gabe egin daiteke.
Arachnothera everetti
Arachnothera everetti Arachnothera generoko animalia da. Hegaztien barruko Nectariniidae familian sailkatua dago.
If Beale Street Could Talk (filma)
If Beale Street Could Talk 2018ko Barry Jenkins estatubatuar zinema zuzendariaren amodiozko drama film bat da. James Baldwinen izen bereko eleberrian oinarritzen da.
Roberto Benigni
Roberto Benigni (Castiglion Fiorentino, Toskana, 1952ko urriaren 27a) italiar zinema- eta telebista-aktorea eta zuzendaria da, La vita è bella filma egiteagatik ezaguna.
Berak idatzitako, zuzendutako eta protagonizatutako film frankotan agertu da, maiz Nicoletta Brasci emazteak lagunduta. Italian ospe handi lortu du, eta azken urteotako aktore komiko hoberenetakotzat jotzen da. La Vita è bella filmari esker, nazioartean ere ezagun bihurtu zen: izan ere, Oscar sarietan Gizonezko aktore onenarena, kanpoko film onenarena eta soinu banda onenarena irabazi zituen. Geroztik, Asterix ekoizpen frantziarretan ere parte hartu du.
If Beale Street Could Talk (filma)
Torontoko Zinemaldian estreinatu zen 2018ko irailaren 9an. Oscar sarietan, Taldeko emakumezko aktore onenaren Oscar Saria (Regina King) irabazi zuen.
Argumentua
Tish, Harlemgo emakume haurdun eta ezkongai bat, bere bikotekidearen errugabetasuna frogatzen saiatzen da, berandu baino lehen.
Derribos Arias
Derribos Arias 1980ko hamarkadako Espainiako post-punk musika taldea izan zen, Madrilgo movida izenarekin ezagutzen den kultur mugimenduaren parte. Soinu berezia garatu ziuten: gordina, kaotikoa, batzuetan melodikoa eta beste batzuetan kakofonikoa, Post-punk, punk eta psikodeliaren eragina izan zuen, batzuek dadaista edo surrealistatzat definitutako umore absurduaren osagaia izateaz gain.
Ibilbidea
Taldearen muina Madrilera joandako bi donostiarrek osatu zuten, Ignacio Gasca Poch kantariak eta Alejo Alberdi gitarrajoleak.
Derribos Arias-ek 1981etik 1987ra iraun zuen, baina grabazio jarduera 1984an amaitu zen. Urte emankorrenetan, 1983an eta 1984an, Branquias bajo el agua, A-Flúor edo Dios Salve al Lehendakari bezalako kantuak atera zituzten. Kritika bikainak lortu izan zituzten musika prentsan eta publikoaren onarpen nahiko ona izan zen, proposamen sonikoaren arriskua kontuan hartuta.
1980ko hamarkadaren erdialdean Poch-en gaixotasuna agerikoa egin eta zailtzearekin, taldea ezereztu egin zen, disoluzio ofizialik jakinarazi ez zen arren.
1220ko hamarkada
1220ko hamarkadak 1220etik 1229. urtera bitarteko iraupena du, biak barne.
Melgar de Tera
Melgar de Tera Zamorako probintziako udalerria da.
2008ko urtarrilaren 1eko erroldaren arabera 469 biztanle zituen.
Altzinoo
Greziar mitologian, Altzinoo (grezieraz Ἀλκίνοος Alkínoös "buru boteretsua), Nausitooren semea eta Eskerian feaziar mitikoen erregea
Altzinoo bere iloba zen Areterekin ezkondu zen, Rexenorren alaba, norekin Nausikaa, Laodamante, Halio eta Klitoneoren aita izan zen.
Jason argonauta eta Medea jaso zituen, hauek Kolkidatik ihesean zihoazela, urrezko ahari-larrua lapurtu ondoren. Heldu zirenean, Altzinook, Medea bere gurasoengana itzulia izan zedila eskatu zuen, oraindik birjina bazen. Aretek, Medea eta Jasonen arteko ezkontza zuzendu eta honen ondoren, bi hauen artean sexu harremanak izan zituzten, honela Medeak birjintasuna galduz.
Odiseo ere hartu zuen, honen baltsa hondoratu ondoren. Honek bere abenturak kontatu zizkion, eta Poseidonen mehatxuak gora-behera, Altzinook bere bidaia jarraitzen lagundu zion Odiseori. Hori eragozteko, Poseidonek, Odiseoren itsasontzi berria harkaitz batean bihurtu zuen, honela Feaziako portua blokeatuz.
Rafael Eguskiza
Rafael Eguskiza edo Rafael Eguzkiza izan daiteke:
Altzinoo
Altzinoo greziar heroi gurtzaren objektu ere izan zen Kortzira hirian (hiriko bi portuetako batek bere izena darama).
Oles ta oles
"Oles ta oles", Pantxoa eta Peio bikote lapurtarraren estudioko bosgarren diska da, 1997an plazaratuta Elkar zigiluan.
Chilomeniscus savagei
Chilomeniscus savagei Chilomeniscus generoko animalia da. Narrastien barruko Colubridae familian sailkatuta dago.
Félix Valdés
Félix Fernández-Valdés Izagirre (Bilbo, 1895-1976) bizkaintar enpresaburua, bankaria eta arte-bildumagilea izan zen. Bere etxean, On Diego Lopez Haroko kale nagusiaren 15. zenbakian, museo antzeko bat zuen, Grekoaren, Francisco de Zurbaránen edo Bartolomé Esteban Murilloren artelanekin. Bere etxean zegoen kaperan Pedro de Menaren eta Antoon van Dycken polikromiak zituen. Gaur egun, artelan horietako asko Bilboko Arte Ederren Museoan ikus daitezke.
Biografia
Fernández-Valdés Bilbon jaio zen 1895an. Seme bakarra zen eta bere osabaren partetik herentzia handia jaso zuen. Izan ere, bere osaba-izebak Tomas Urkixo eta Piedad Izagirre ziren, lehena hainbat enpresatako kontseilaria , eta lehen arte bilduma ere utzi zioten.
Valdések kakao eta olio negozio bat zuzentzen zuen Ginea Espainiarrarekin. Bilduma handia egin zuen Espainiako Gerra Zibilaren ostean. Margolan horietako bat Santa Kruzeko markesaren erretratua zen, Francisco Goyarena, Francisco Francok Adolf Hitlerri oparitu nahi izan ziona eta, azkenean, Valdések erosi zuena, milioi eta erdi pezeta ordainduta, pentsatzen zuelako margolanean agertzen zen lauburu hori esbastika bat zela. Margolana atzerrian saldu zela ematen du, eta azkenean Espainiako Gobernuak berreskuratu zuen, 880 milioi pezeta ordainduta.
Bayubas de Arriba
Bayubas de Arriba Soriako probintziako udalerria da. Soriatik 45 kilometrora dago. 2008ko erroldaren arabera 66 biztanle zituen 20,62 km²-ko azaleran.
Martinópole
Martinópole Brasilgo udalerri bat da, Ceará estatuan kokatua. biztanle ditu 0 km²ko eremuan.
Burusera
Burusera (ブルセラ) fetitxismoarekin lotutako Japoniako denda mota da. Burusera batean neska gazteek erabilitako kuleroak edo beste barruko arropa batzuk saltzen dituzte.
Denden ezaugarriak
Kuleroekin batera beste arropa batzuk saltzen dira: eskola-jantziak, bainu-jantziak, e.a. Askotan, jantzia gainean daraman neskaren argazkiarekin saltzen dira. Berezoak, orokorrean, gizonezkoak dira eta arropa horiek sexualki estimulatzeko erabiltzen dituzte, usainduz, jantziz, e.a. Izan dira, baita ere, horrelako arropak saltzeko makina banatzaileak. Horrelako kuleroen prezioa altua da, 5000-10 000 yen artean (30 eta 70 euro artean).
Namasera
Namasera (ナマセラ), "fresko" euskaraz, antzeko salmenta mota da, baina kasu honetan emakumeak jantzia momentuan kentzen du bezeroaren aurrean.
Etimologia
"Buru" edo "bloomers" (buruma-k japonenglishez) kuleroak, eta "sera" edo saltzaile.
Adin txikikoak
Burusera diru erraza eskuratzeko bidea izanik, askotan kuleroen salmentara neska gazteak erakartzen ditu. Hauek bai denden bidez, baita ere telefonoz saltzen dituzte. Batzutan gizonezkoek zuzenean usaintzen dituzte eta praktika hau debekatu egin zen. Ez da onartzen ere kuleroekin batera argazkiak saltzea. Dena dela, geztetxoak oso arriskutsua izan daitekeen mundu batera erakartzen ditu.
Burusera Europan
Buruseraren fenomenoa Europara zabaldu da baita ere azken urteotan. Dena dela, Europako salmenta ez da saltoki publikoen bidez egiten, online baizik. Web berezietan saltzaileek eta erosleek kontaktatzeko aurkera dute. Prezioa erabileraren araberakoa izaten da: zenbat eta erabiliago, garestiago. Prezioa 50 euro ingurukoa izaten da eta produktua postaz bidaltzen da.
1230eko hamarkada
1230eko hamarkadak 1230etik 1239. urtera bitarteko iraupena du, biak barne.
Lapurtar koblariak
"Lapurtar koblariak", Pantxoa eta Peio bikote lapurtarraren estudioko seigarren diska da.
Arachnothera magna
Arachnothera magna Arachnothera generoko animalia da. Hegaztien barruko Nectariniidae familian sailkatua dago.
Elementu neutro
Aljebran, multzo batean * eragiketa bitar bat emanik, elementu neutroa edo unitate-elementua multzoaren e elementua da, multzoaren edozein a elementutarako e * a = a * e = a berdintza betetzen duena. Batuketaren kasuan elementu neutroa 0 da, eta biderketaren kasuan 1.
Sainte-Colombe (Ille eta Vilaine)
Sainte-Colombe Bretainiako udalerri bat da. Administraiboki Frantziako Ille eta Vilaine departamenduan dago Bretainia eskualdean. 2013an biztanle zituen.
Biztanleria
Biztanleriak, denborak, ondorengo grafikoan ageri den bilakaera izan du:
Etxebizitza
2007an 126 etxebizitza zeuden, 113 familiaren etxebizitza nagusia ziren, 3 bigarren erresidentzia ziren eta 10 hutsik zeuden. 122 etxeak ziren eta 3 apartamentuak ziren. 113 etxebizitza nagusietatik 96 bere jabearen bizilekua ziren, 15 alokairuan okupaturik zeuden eta 2 doan lagata zeuden; 10 etxek bi gela zituzten, 15 etxek hiru zituzten, 26 etxek lau zituzten eta 62 etxek bost zituzten. 85 etxebizitzek parking plaza bat zuten azpialdean. 39 etxetan auto bat zegoen eta 61 bi edo gehiago zeuden
Ekonomia
2007an lan egiteko adina zuten pertsonak 193 ziren, horien artean 157 aktiboak ziren eta 36 inaktiboak ziren. 157 pertsona aktiboetatik 151 lanean zeuden (79 gizon eta 72 emakume) eta 6 langabezian zeuden (4 gizon eta 2 emakume). 36 pertsona inaktiboetatik 11 erretiraturik zeuden, 16 ikasten zeuden eta 9 "bestelako inaktibo" gisa sailkaturik zeuden.
Diru sarrerak
2009an Sainte-Colombe udalerrian 119 unitate fiskal zeuden, 325 pertsonek osaturik. Pertsona bakoitzeko diru-sarrera fiskalaren mediana 16.755€ zen.
Activitats ecomòmiques
2007an zeuden 6 komertzioetatik, 1 janari enpresa zen, 3 eraikuntza enpresak ziren, 1 zerbitzu enpresa zen eta 1 administrazio publikoko enpresa zen.
2009an zeuden norbanakoentzako 3 zerbitzu publikoetatik, 1 igeltseroa zen, 1 margolaria eta 1 iturgina.
2000. urtean Sainte-Colombe udalerrian 16 nekazaritza-ustiategi zeuden, 676 hektarea erabiltzen.
Borostomias pacificus
Borostomias pacificus Borostomias generoko animalia da. Arrainen barruko Stomiidae familian sailkatzen da.
Pawn (2013ko filma)
Pawn, 2013ko David A. Armstrong estatubatuarrak zuzendutako ekintza film bat da. Michael Chiklis, Common, Marton Csokas, Sean Faris, Stephen Lang, Ray Liotta, Nikki Reed eta Forest Whitaker aktoreek antzeztu zuten. Zuzenean bideoan estreinatu zen.
Argumentua
AEB, Nick (Sean Faris) espetxetik atera berri den eta eskuratu duen baldintzapeko askatasunaz gozatzen hasi den preso bat da. Aske gelditu eta kafetegi batean bere anaia bisitatuko du. Bere anaia joatean, lapur batzuk dena eramateko asmoz kafetegia erasotuko dute, bertan dauden guztiak bahitu eta beren helburua lortzeko parean jartzen zaien edozein hiltzeko prest azalduz. Halere, Derrick (Michael Chiklis), lapur taldearen buruak beste helburu batzuk ditu, eta ez du dirua bakarrik eraman nahi izango.
1240ko hamarkada
1240ko hamarkadak 1240etik 1249. urtera bitarteko iraupena du, biak barne.
Micereces de Tera
Micereces de Tera Zamorako probintziako udalerria da, Benavente y Valles eskualdean dagoena.
2008ko urtarrilaren 1eko erroldaren arabera 563 biztanle zituen.
Asier Barrenetxea
Biografia
Asier, Bilbon jaio zen 1983ko azaroaren 11an. Bere aurtzaroa, bere anaia, Iñaki-ren garaipenak eta sariak ikusten pasa zuen, eta txirrindularia izateko irrika izan zuen, goiz. Txikitatik, Gorlizko pinudian gogor entrenatzen zuen eta 1995. urtean, errepidean hasi zen S.C. Casco Viejo ko eskolan. Bere lehen urtean, lazterketa bat irabazi zuen, S.C. Casco Viejo ko txapelketa hain zuzen ere. Junior mailan mendira pasa zen, Gorlizko Busto Mendibike taldean. Bere familia Gorliz herrian pasatzen zituen udak eta horrela ezagutu zuen taldea eta, 1999. urtean Antton taldekidea. Antton Asierrekin igo zuen Andraka auzora Lemoiztik eta txirrindularia izateko balio zuela esan zion. Hark eskeini zion Mendibikeko maillot eta kulote zaharrak, mendian hasteko. Urte hartan bertan, Lemoizen bere mendiko lehen lasterketa irabazi zuen. 2000. urtean, junior mailako lehen urtean, lehenengo hamarren artean egotea lortu zuen behin baino gehiagotan, eta Elorrioko klasikoan, 9. hamaitu zuen. Baina bere urterik honenak etortzeko zeuden. 2001. urtean sailkapen nagusietako podiumetan murgildu zen eta Euskal Herritik kanpora podiumera igotzea ere lortu zuen. 2002. urtean, lexionatuta egon zen harren postu onak lortu zituen Bizkaian, Araban eta Euskadin. Handik aurrera, unibertsitateko ikasketetak aurretik jarri zituen eta lorpen gutxiago izan zituen. Hala ere, unibertsitateko txapelketa irabazi zuen, 2004. urtean. Txikitatik txirrindularitza lasterketen antolaketetan murgilduta egon da, baita ere. Lehenengo, Bilboko Aste Nagusiko Kriterium ean, Gorlizko lasterketan eta nagusia zenean, bere anaiarekin, Birako antolaketan egon zen, eta baita, Txirringaeskolan elkartean. Azkeneko elkarte honetako bozeramailea izan zen, eta Bizkaia Irratian zein ETB telebistan elkarrizketak egin zituen.
2009-2010 denboraldian, atletismoarekin frogatu zuen. 60m, 200m eta 400m-ko distantzietan lehiatu zuen poztu honak lortuz.
WOTZI
2013. urtean, Banesto Fundazioako YUZZ programan sartu zen. Hainbat proiekturen artean, 60 geratu ziren eta elkarrizketa pertsonalaren ostean 20 geratu ziren. Asierren proiektua azkenengo 20-en artean autatua izan zen. Bere proiektua mendiko ibilbideen street view-a egitea zen. Eta proiektuaren izena WOTZI da. Izena Web Otzi-tik dator. Otzi, alpeetan, 3200 metrora, aurkitu zen momia da. Web orria mendizaleen espirituan oinarritzen da. Www.wotzi.com eta www.wotzi.es domeinuak proiektuarenak dira. Wotzi marca erresgistratrua da eta 10 urtez patentea dauka. Proiektuko lehenengo urteetan, zenbait mendien bideoak egin zituen. Webgunean ikus daiteke Txindoki, Ganekogorta edota Arlas mendiak, besteak beste. Facebook -en ere, bere orria dauka eta mendien argazkiak ikus daitezke. Krisia zela eta ez zuen dirurik aurkitu proiektua gauzatzeko eta bere kabuz proiektuarekin jarraitu zuen webgunera argazkiak igotzen, batez ere. 2020. urtean, 500 mendi baino gehiago ditu eta guztietan argazki bat edo bi jartzen jarraitzen du. 2021. urtean, Instagram orrialde bat egin zuen.
Beste proiektu batzuk
2019. urtean, zinema industrian murgildu zen. "La linea Invisible" (Movistar) telesailean hasi zen eta, laster, iragarkietan eta filmetan lan egin zuen lan desberdinak eginez. Horren eredu dira, Athleticken San Miguel iragarkia, 40 taupada, herri bat (EITB) dokumentala edota Ane (filma), adibidez.
2020. urte hasieran, Guinness Errekor bat lortzeko proiektuan lan egiten hasi zen, turismoan lanean jarraitzen zuen bitartean.
Covid19
2020ko otsailean, MAN ekitaldi mundiala Bilbon ospatu zen eta Asierrek bertan lan egin zuen, BEC aretoan eta baita aireportuan, mundu guztiko bezeroekin. Martxoaren lehenengo astean, sukarra zela eta Osakidetzara deitu zuen, behin baino gehiagotan, Covid19 zeukala esaten. Medikuek diagnostikoan erratu ziren eta bere aita eta ama kutxatu zituen. Aita hil egin zen eta Asier Long Covid deritzona izan zuen. Maiatzean esfortzuak egitea koztatzen zitzaiola nabaritu zuen eta medikuek normala zela esan zioten. Psikiatrara bidali zuten eta honek depresioaren kontrako tratamendua jarri zion. Uda erdialdean, okerrera nabarmen egin zuen eta Euskal Herriko Long Covid erakundea ezagutu zuen. Erakundea nabarmentzeko eta instituzioak arazoa ikusteko asmoz zenbait elkarrizketa egin zituen. Hala ere, okerrera egin zuen eta 2021. urtean bi ebakuntza egin zizkioten. Medikuek ez zuten inolako erantzunik eman bere osasunari buruz. Hirugarren ebakuntza bat airean egon zen, baina azkenean ez zioten egin. Urte terdi inguru geroago tratamenduan segitzen zuen. 18 hilabete pasa ondoren bajan segitzeko ebaluazio bat egin behar da eta Asier bere 19. hilabetean ez zuen inolako ebaluaziorik ezta kontakturik izan Osakidetza edota beste instituzioren partez.
Geroago, INSS-ek bajaren alderdi ekonomikoa kendu zion baina altarik eman gabe. Beraz, gaixorik zegoela aitortzen zuen baina ez zion diru gehiago ematen bajan egon arren. Abenduan, ginekomastia zeukala diagnostikatu zioten. Zirujauak, zenbait proben ostean, berez kentzeko probilitatea zegoela eta itxoiteko gomendatu zion. 2022ko otsailean, bakarrik osatu zen. Martxoan hobetu sentitu zenzen eta entrenatzen izan zen. Apirilean Euskadiko Opena lehiatzen hasi zen. Lasterketak amaitu zituen eta 10. Postulan amaitu zuen lehiajeta. Sendatuta sentitu zen, baina irailean arnas arazoak izan zituen. Hala ere, hobekuntza nabarmena zen eta urrian irailean baino 13 kilo gutxiago izan zituen.
Jean Jaurès
Auguste Marie Joseph Jean Léon Jaurès (Castres, - Paris, ) frantses politikari, historialari eta filosofoa izan zen.
Biografia
Filosofia-irakaslea izan zen Okzitaniako Tolosako Unibertsitatean. Diputatu hautatu zuten 1885ean. Carmauxko meatzarien alde egin zuen 1892an, eta hurrengo urtean haien ordezkari izan zen Diputatuen Ganberan, talde sozialistako buruzagi. Alderdi Sozialistaren sortzaileetako bat izan zen; armada profesionalaren aurka armada herritarra izango zenaren sorrera proposatu zuen. Arbitrajea proposatzen zuen nazioarteko gatazkak konpontzeko.
Histoire socialiste de la République lanaren zuzendaria izan zen, eta beste aldizkari batzuetan ere parte hartu zuen. L´Humanité egunkaria sortu zuen Aristide Briandekin, 1904an. Ez zuen onartu burges-gobernuekin elkarlanean aritzea, eta grebaren bidez eta beste herrialde sozialistei laguntza eskatuz, gerra galarazten saiatu zen.
Lehen Mundu Gerra eta Jean Jaurès
Lehen Mundu Gerraren hasi baino egun batzuk lehenago hil zuen eskuindar batek. Besteak beste, hilketa honen eraginez, Frantziako gobernuak eta herriak gerrarekin bat egin zuten. Izan ere, Jaurès zen Frantziak gerraren aurka zuen gizonik garrantzitsuena.
Jean erail eta berehala eta bere politika arloan bere desagerpenarekin batera, idei eta pertsonai gudazaleek berebiziko indarra hartu zuten beraien aurkari nagusiena hilda baitzegoen.
Zendaya
Zendaya Maree Stoermer Coleman, 1996ko irailaren 1ean, Kalifornia n jaio zen eta Zendaya bezala ezaguna da. Disney Channeleko telesail batean agertu zenean ospetsu bihurtu zen; Rocky Blue pertsonaia interpretatu zuen Shake It Up seriean.
Bizitza
Zendaya, 1996ko irailaren 1ean, Kalifornian jaio zen, bere gurasoak Kazembe Ajamu Coleman eta Claire Stoermer dira. Zendaya Kaliforniako antzokian hazi zen, non bere enkargatu bezala lan egiten zuen. Zendayak bere ama laguntzen zuen bezeroentzako jarlekuekin eta zozketako txartelak saltzen.
Arts for the Oakland eskolara zihoan bitartean, gazte bat interpretatu zuen zu Moune Oncen on This Island Berkeley Playhousean eta Joe Carolinen pertsonaia maskulinoaren izarren paperean.
Zendayak 3 urte pasatu zituen Future Shock Oakla deitutako dantza taldean hip hop dantzatuz eta Hula Dantza 8 urte zituenean.
Ibilbidea
Zendayaren karrera profesionala modelo bezala abiatu zen Marcy´s enpresarentzat hasi zenean. 2009an Katy Perry-ren "hot cold"en abestiaren cover bat egin zuen.
Zendaya Disney Channelko Shake it up telesaian Bella Thorne rekin batera protagonista izan zen. Telesai honen argumentua dantzari profesional eta ospetsu bihurtzea amets duten bi lagunei buruzkoa da.
Zendayaren lehen abestia "Swag It Out" deitzen zen. Abesti hau Bobby Braackinsek idatzi zuen eta Glee A. Fosterrek produzitu zuen. 2011an, martxoan, Zendaya hautatu zen Shorty Award aktore emakumezkorik hoberenari.
Oderaue
Oderaue Alemaniako udalerria da. Brandenburgo estatuan dago, barrutian. 2014an 0 biztanle zituen 0 kilometro koadrotan banatuta.
Zendaya
Ibilbidea
Zendayaren bigarren abestia "Watch me " da eta Bella Thronerekin abesten zuen. Abestiak Billboard Hot song zerrendan 66. postua lortu zuen.
Shake it up-aren telesailaren bigarren denboraldia 2011 martxoaren 16an berri eman zen. Denboraldi hortan telesaiak crossover bat izan zuen "Buena suerte Charlie" telesaiarekin.
Zendayak Bella Throne eta Stefanie Scottekin "Frenemies" filman parte hartu zuen, bere lehenengoa izan zens. Geroago "Dancing with starts" telesaian parte hartu zuen. 2015an Disney Channelko telesai berrian parte hartu zuen: "K.C Undercover".
2016ko martxoaren 7an berria eman zen Zendayak Spiderman eko film berrian parte hartuko zuela. Michellen papera interpretatu zuen, Tom Hollandekin batera.
2017ko abenduan estreinatu zen film berri bat, "El Gran Showman" deitutakoa non Zendayak parte hartu zuen Zac Efron ekin.
Calatañazor
Calatañazor Soriako probintziako udalerria da. Soriatik 33 kilometrora dago. 2008ko erroldaren arabera 66 biztanle zituen 64,82 km²-ko azaleran.
Mari Jose Lasa
Mari Jose Lasa Barandiaran (Garin, 1957) euskal kazetaria da.
Biografia
Hamabi urtera arte auzoko eskolan ibili zen eta gero Beasaingo institutuan jarraitu zituen ikasketak. 1975ean Donostiara joan zen EUTGra, Historia ikastera, baina urtebete egin zuen. Garai berean, euskarako klaseak ematen hasi zen eta hiru urtez jardun zuen Donostian. Ondoren Leioara joan zen Informazio Zientziak (Kazetaritza) ikastera eta karrera osoa han egin zuen lehen belaunaldikoa izan zen. Hemen ere euskarako klaseekin jarraitu zuen. 1982an kazetaritza amaitu eta Genevako unibertsitatean matrikulatu zen. Han bere senarra (Rachid Somai) ezagutu eta 1985ean ezkondu egin zen. Senarra Nazio Batuen egoitza nagusian hasi zen lanean eta 1986ko urtarrilean New Yorkera joan ziren bizitzera eta lau urte egin zituzten han.
1990ean Bagdadera (Irak) joan ziren, baina han hiru hilabete besterik ez zeramatzatenean, Tunisian oporretan zirela, Saddam Husseinek Kuwait inbaditu zuen eta Garina etorri ziren. 1991an Amman-era (Jordania) joan ziren bizitzera eta sei urte egin zituzten han. Han zirela, Euskadi Irratirako Ekialde Hurbileko berri ematen hasi zen, han gertatzen zenaren kronika eta analisi politikoa eginez.
1997an Beirutera (Libano) joan ziren eta han bizi izan ziren 2011ra arte. Ekialde Hurbilean 20 urtez bizi ondoren Erromara (Italia) joan ziren bizitzera, 2015ean senarra jubilatu zen arte. 2017an senarra hil zitzaion eta harrez gero Garinen bizi da. Gaur egun, hamabostean behin Euskadi Irratiko Baipasa saioan kolaboratzaile lanak egiten ditu mundu arabiarrari, islamikoari, Ekialde Hurbilari eta Ipar Afrikako estatu eta jendeei buruz.
Siobhan Fahey
Siobhan Máire Deirdre Fahey (Dublin, 1958ko irailaren 10a) abeslari eta musikari irlandarra da. Ahotsa kontralto arinarena dauka.
Ibilbidea
1980ko hamarkadako Bananarama britainiar / irlandar nesken kide sortzailea izan zen, zeinarekin zenbait arrakasta izan zuen. Ondoren, Shakespears Sister taldea eratu zuen, zeinak Erresuma Batuko zerrendetako lehen postu bat lortu zuen 1992ko "Stay" singlearekin.
Fahey Eurythmics taldeko Dave Stewartekin ezkondu zen 1987an; bikotea 1996an dibortziatu zen, bi seme izan ondoren.
Umberto Giordano
Umberto Menotti Maria Giordano (Foggia, 1867ko abuztuaren 28a - Milan, 1948ko azaroaren 12a) italiar opera egilea izan zen.
Napolesko Kontserbatorioan ikasi zuen. Marina operarekin verismoa italiar operan sartu. zuen. Andrea Chénier 1896ko opera da bere lanik ezagunena.
Arachnothera juliae
Arachnothera juliae Arachnothera generoko animalia da. Hegaztien barruko Nectariniidae familian sailkatua dago.
Cidones
Cidones Soriako probintziako udalerria da. Soriatik 15 kilometrora dago. 2008ko erroldaren arabera 354 biztanle zituen 71,20 km²-ko azaleran.
Maltako eskualdeak
Malta 5 eskualdetan banatzen da (reġjuni). 1993ko Tokiko Batzarren legeak, 2001ean konstituzioan txertatuko zena, 3 eskualde baino ez zituen aurreikusten. 2009n beste bi eskualde berri sortu ziren, gaur egungo bostak osatuz.
Eskualde bakoitzak badu bere Eskualde Batzarra (Kumitat Reġjonali) eta honela osatzen da: Eskualdeko Lehendakaria, Lehendakari ordea, Idazkari Exekutiboa eta 10 edo 14 kide.